kardosdrur/scandi-wiki huggingface dataset:
Tropesygdom

En tropesygdom er en sygdom der kan henføres til troperne: Har sit udspring der, eller rammer specielt i denne del af verdenen.

De ti alvorligste af denne type infektionssygdomme er AIDS, Chagas' sygdom, kolera, denguefeber, østafrikansk sovesyge, falciparum-malaria, visceral Leishmaniasis, Vivax-malaria, vestafrikansk sovesyge og gul feber.
Mange af disse sygdomme overføres af insekter, f.eks. tsetsefluen overfører de to sovesyger og myg overfører Dengue-feber, gul feber og de to malariaformer.

Se også

Henvisning 

Infektionssygdomme
Vejrø (Kattegat)

Vejrø er en blot 0,5 km² stor ø i Kattegat, omtrent otte kilometer nordøst for Samsø. Øen er ikke beboet men er et væsentligt levested for mange dyr og planter, for ikke at nævne det rige fugleliv. Undersøgelser har påvist, at øen inden for de seneste år er skrumpet betydeligt, og at den stadig skrumper som følge af erodering og andre naturlige processer.

Vejrø blev i 1981 fredet sammen med de nærliggende Kyholm og Lindholm samt området omkring Stavns Fjord på østsiden af Samsø.
Øen er også en del af Natura 2000-område nr. 55 Stavns Fjord, Samsø Østerflak og Nordby Hede.

Eksterne kilder/henvisninger 

Øer i Danmark
Fredede arealer i Danmark
Samsø Kommune
Øer i Kattegat
J. Chr. Jensen-Broby

Jens Christian Jensen-Broby (18. februar 1888 i Nordrup ved Ringsted – 22. februar 1976 i Holte) var en dansk folketingspolitiker fra partiet Venstre i 1919-60. 

Han var søn af sognefoged, gårdejer Chr. Jensen (død 1942) og hustru Sofie født Pedersen. Han blev i 1914 gift med Elna (født 1891 på Giesegaard), datter af herskabskusk Kristoffer Rasmussen og hustru Sofie født Pedersen. Han var uddannet tømrer og siden gårdejer af Skovlygård, ved Sorø i landsbyen Broby (Deraf navnet Jensen-Broby).

Han blev først næstformand for Venstres Ungdoms Landsorganisation (VU) 1915-17 og derefter formand i 1917-18. Han blev valgt ind i Folketinget 18. februar 1919 i Gudmekredsen på sin 31 års fødselsdag og blev dermed det yngste folketingsmedlem på daværende tidspunkt. Han forlod Folketinget i 1960, efter næsten 42 år på posten. J.Chr. Jensen-Broby blev medlem af Folketingets Finansudvalg i 1929 og overtog herefter formandsposten i perioden 1947-59.

Fra 1953 havde J.Chr. Jensen-Broby derudover formandskabet for Statsregnskabsrådet, der behandlede de af finansministeren udstedte instrukser for aflæggelse af statens regnskaber.

Kilder 
 Politisk testamente, Særtryk af Berlingske Tidendes kronik, 6. Februar 1962.

Eksterne henvisninger 
 

Tidligere folketingsmedlemmer fra Venstre
Folketingsmedlemmer i 1910'erne
Folketingsmedlemmer i 1920'erne
Folketingsmedlemmer i 1930'erne
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Formænd for Venstres Ungdom
Personer i Kraks Blå Bog (afdøde)
Kommandører af Dannebrog
Landmænd fra Danmark
Vejrø

Vejrø har flere betydninger:
 Vejrø (Kattegat) – en ø i Tranebjerg Sogn, Samsø Kommune
 Vejrø (Fejø Sogn) – en ø i Smålandsfarvandet, en bebyggelse og et ejerlav i Fejø Sogn, Lolland Kommune
V.C.H. Wolf

Vilhelm Carl Heinrich Wolf (8. november 1833 i København – 2. september 1893 sammesteds) var en dansk jernbanearkitekt.

Han var søn af hushovmester hos landgrev Vil­helm af Hessen-Kassel, Heinrich Josef Wolf, tysk født, og Anna Elisabeth f. Hinrichsen fra Haderslev. Samtidig med at han var i tømrerlære hos J.H. Meyer, besøgte han Det Kongelige Danske Kunstakademis skoler, hvor han i 1851 blev optaget og i 1856 vandt den lille sølvmedalje. Han tegnede samtidig privat hos N.S. Nebelong og H.C. Stilling.

Han huskes især som jernbanearkitekt, og hans hovedværker er stationerne på Nordbanen og Klampenborgbanen (1862-64), ved hvilken han tillige var bestyrer af tegne­kontoret under daværende ingeniørkaptajn Johan Hedemanns overledelse. Stilen i disse stationer er en blanding af rundbuestil og schweizerstil. Af stationerne er Frederiksberg Station blevet fredet.

I 1864 blev han den kgl. civillistes bygmester, den 1. marts 1867 blev han statsinventarieinspektør, fik titel af kammerassessor og ægtede samme år den 7. november i København Yelva Mathilde Philippa Cathrine Børresen (13. januar 1842 i København – 14. december 1914 sammesteds), datter af skræddermester Iver Børresen og Martine Christine Frederikke Ammondsen. Han blev 1876 ridder af den russiske Sankt Stanislaus' Orden og døde den 3. september 1893.

Han er begravet på Holmens Kirkegård.

Værker 

På Klampenborgbanen (1862-63):
 Klampenborgstationen ved Københavns Hovedbanegård (nedrevet 1887)
 Frederiksberg Station og Posthus (1864 og 1870, fredet 1992, flyttet 1998)
 Hellerup Station
 Charlottenlund Station (nedrevet 1897)
 Klampenborg Station (udvidet til dobbelt størrelse af Heinrich Wenck 1895-97)
På Nordbanen (1863-64):
 Gentofte Station
 Lyngby Station (nedrevet)
 Holte Station
 Birkerød Station
 Allerød Station
 Hillerød Station
 Fredensborg Station
 Kvistgård Station (stærkt ombygget)
 Helsingør gamle Banegård (nedlagt)

Kilder 
 

Personer fra København
Arkitekter fra Danmark
Danskere i 1800-tallet
Historicistiske arkitekter
Embedsmænd fra Danmark
Kammerassessorer fra Danmark
Mogens Lindhardt

Mogens Lindhardt (født 16. december 1946 i Aarhus) er en dansk præst, og rektor for Pastoralseminariet i København. 

Mogens voksede op i en rendyrket præstefamilie. Han er søn af professor dr.theol. P.G. Lindhardt og Gerda Winding. Han er lillebror til Roskilde Stifts tidligere biskop Jan Lindhardt. Lindhardt betragtes som en af de mindst ortodokse stemmer i det hjemlige teologiske miljø. 

Han er gift med overlæge Anne Lindhardt og er far til skuespilleren Thure Lindhardt. Han er ansat ved Pastoralseminariet og desuden tilknyttet Vor Frelsers kirke i København.

Eksterne henvisninger 
 Kristeligt Dagblad - Emne: Mogens Lindhardt

Præster fra Danmark
Personer fra København
Personer i Kraks Blå Bog
Mogens
Kommen

Kommen (Carum carvi) (almindelig kommen) er en toårig plante i skærmplante-familien. Den 25-60 centimeter høje urt er især kendt for sine aromatiske frugter. Arten er udbredt i store dele af verden, hvor den mange steder anvendes som krydderurt.

Beskrivelse 

Kommen er en grenet urt med mere eller mindre marvfyldt, glat, kantet (eller furet) stængel. Bladene er 2-3 gange fjersnitdelte med linjeformede afsnit. De øvre stængelblade er karakteristiske ved, at bladskederne har brede hindekanter og flige ved grunden. De hvide eller rødlige blomster sidder i dobbeltskærme med 7-10 ulige lange stråler. Der mangler normalt både storsvøb og småsvøb. Frugterne er brune med 5 tynde, lyse ribber. Delfrugterne er krumme og dufter kraftigt ved knusning.

Anvendelse 

Kommen har siden middelalderen været anvendt som lægeplante og krydderurt. Det virksomme stof i planten er den aromatiske og skarpt smagende kommenolie. Frugterne anvendes i bagværk og ost, mens kommenolien anvendes i dansk snaps.

Udbredelse 

Arten er naturligt hjemmehørende i Europa, Nordafrika og Vestasien, men er spredt med kulturen til alle verdensdele.

I Danmark er kommen temmelig almindelig som vildtvoksende langs veje, på overdrev, i enge og ved beboelse. Den blomstrer i maj og juni.

Billeder

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 

Krydderier
Skærmplante-familien
Moses Isserlis

Moshe (ben Jisrael) Isserles eller Moses Isserlis (1525–1572) var en fremtrædende polsk rabbiner og halakha-kodifikator, ofte benævnt med sit akronym Remu eller Rema (hebr. רמ״א).

Værker 
 Darchei Moshe
 Mappa

Jødedom
Jøder fra Polen
Rabbinere
The Mind's Eye

The Mind's Eye er en komposition af bandet Compos Mentis. Nummeret indgår på bandets andet fuldlængde udspil, Gehennesis (2007).

Baggrund 
I stil med The Drunken Diamond var sangen kendt længe før dens egentlig udgivelse på albummet. I dette tilfælde skyldtes det dog, at man på forhånd havde valgt at offentliggøre det i sin fulde længde.

Tekst 
Teksten handler om "sindets øje", der finder sig splittet mellem det urgamle spejl og sin egen synsevne og kraft. Der er altså med andre ord tale om kampen mellem det indre og det ydre.

Eksterne henvisninger 

Compos Mentis' hjemmeside

Metalsange
Skanderborg-Odder Handelsskole

Skanderborg-Odder Handelsskole er en handelsskole med cirka 380 elever. Skolen har cirka 60 medarbejdere, og dens beliggenhed er på Campus Skanderborg.

Skanderborg- Odder Handelsskole er del af SCU

Eksterne henvisninger 

 Skanderborg-Odder Handelsskoles hjemmeside

Handelsskoler
Odder
Uddannelsesinstitutioner i Skanderborg
Frederik den VII's kanal

Frederik VII's Kanal eller Løgstør Kanal er en 4,4 km lang, ca. 25 m bred og 3 meter dyb kanal, der går fra Løgstør mod syd til Lendrup Strand. Den blev anlagt 1856-61 for at lette passagen mellem Lendrup og Løgstør Bredning i Limfjorden ved at føre skibstrafikken inden om Løgstør Grunde, der var så lavvandede at man måtte omlade varetransporter til fladbundede pramme (kåge) for at få dem forbi.

Arbejdet, som var sin tids største anlægsarbejde i Danmark, blev ledet af en engelsk ingeniør og udført af importeret, overvejende tysk, arbejdskraft med skovle og trillebøre. Man kan undre sig over, at kanalen blev gravet inde på land, men det var med datidens teknologi nemmere end at uddybe sejlrenden.

Der var anlagt trækveje på begge sider af kanalen, da sejlskibene ikke kunne manøvrere i den smalle passage.

I slutningen af 1800-tallet sejlede knap 3.000 fartøjer gennem kanalen hvert år. Den var i brug til 1913, men mistede sin store betydning i 1901, da der blev gravet en 3,5 meter dyb rende gennem grundene.

Den tidligere bolig for kanalfogeden og broopsynsmanden blev opført i 1863 og er nu hjemsted for Limfjordsmuseet. Huset ud mod fjorden var oprindeligt stald til de heste, der trak skibene gennem kanalen. Drejebroen over kanalen blev gennemgribende renoveret i 1998 og åbnes nu lejlighedsvis til ære for turister. Den er Danmarks ældste fungerede drejebro og kan drejes rundt af én mand.

Svajebassinet med de gamle Duc d'Alber i Lendrup er igen blevet forbundet med kanalen efter at en bro i 2000 erstattede en dæmning, så det er muligt at sejle i hele kanalens længde. Man kan dog ikke sejle fra Lendrup-bassinet direkte ud i Limfjorden på grund af kystbeskyttelsen. Kanalbetjenthusene ved Lendrup, som administreres af Limfjordsmuseet, rummer en udstilling om kanalens historie. 

Området omkring kanalen, i alt 76 hektar, blev fredet i 1958.

I 2005 og 2007 blev to broer over kanalen fjernet og erstattet af en ny, hvorved sejladsen på kanalen er blevet lettere. Limfjordsmuseet anskaffede i 2007 en udflugtsbåd, "Grevinde Danner", som tidligere har besejlet engelske floder og kanaler.

Stierne på begge sider af kanalen er yndede kondi- og travestier.

Eksterne kilder/henvisninger 
 Limfjordsmuseet: Kulturmiljøet 
 Løgstør Kanal  på 1001 fortællinger om Danmark

Kanaler i Danmark
Fredede arealer i Danmark
Limfjorden
Løgstør
Johann Wolfgang Goethe-Universität

Johann Wolfgang Goethe-Universität i Frankfurt am Main (også kendt som Frankfurt Universitet) er med 38.000 studerende og omkring 170 fag et af de største universiteter i Tyskland, efter Universität zu Köln og Ludwig-Maximilians-Universität München. Det blev åbnet i 1914.

Beliggenhed

Universitetets bygninger er lokaliseret på fire campusser:
 Campus Bockenheim: Socialvidenskab, pædagogik, psykologi, matematik, datalogi, humangeografi
 Campus Riedberg: Farmatik, fysik, kemi, biokemi, geovidenskab, geografi
 Campus Westend: teologi, filosofi, historie, arkæologi, økonomi og handel 
 Campus Niederrad: medicin, tandlæge, hospital

Bemærkelsesværdige ansatte 
 Theodor W. Adorno (1903-1969), medlem af Frankfurterskolen
 Walter Hallstein (1901–1982), første President af Europakommisionen
 Boudewijn Sirks
 Max Born Teoretisk fysiker og matematiker (Nobelpris 1954)
 Hans Bethe Teoretisk fysiker (Nobelpris 1967)
 Horst Stöcker Teoretisk fysiker
 Walter Gerlach Teoretisk fysiker

Interessante steder 
 Botanischer Garten der Johann Wolfgang Goethe-Universität Frankfurt am Main, en botanisk have

Eksterne henvisninger 
 Universitetets hjemmeside
 Film 
 IG Farben bygnings historie
 Universitetet på Flickr

Noter 

Universiteter i Tyskland
Etableret i 1914
Bygninger, konstruktioner og anlæg i Frankfurt am Main
Uddannelse i Hessen
Messerschmitt Bf 109

Messerschmitt Bf 109 er et tysk 1-motors jagerfly, designet i starten af 1930'erne af Wilhelm Emil "Willy" Messerschmitt som et "enkeltsædet kurérfly" (læs jagerfly). Flyet kaldes også ofte Me 109. 'Bf' betyder Bayerischen Flugzeugwerken (: Bajerske flyfabrikker). Prototypen fløj i 1935 med en Rolls-Royce Kestrelmotor, da den tiltænkte Junkers Jumo 210-motor ikke var klar.

Bf 109 var Luftwaffe's primære jagerfly under 2. verdenskrig, hvor det bl.a. i 1940 deltog "Slaget om England". Under dette slag viste det sig dog at Bf 109'ernes begrænsede rækkevidde skulle blive et stort problem for Luftwaffe, da Bf 109 kun havde brændstof til ca. 30 minutters kamp over England.

En alvorlig hæmsko var de tætstillede landingshjul som gjorde flyet uhyre vanskeligt at lande. Det betød uforholdsvis mange havarier og dødsfald blandt både erfarne og uerfarne piloter. En begrænsning som især blev synlig da det tyske hangarskib var så langt i sin færdiggørelse at man var nødt til at finde egnede jagerfly til skibet og piloter.

Flyet blev produceret i over 35.000 eksemplarer. Efter 1942 blev flyet suppleret af Focke-Wulf Fw 190.

Igennem hele krigen fik Bf 109-piloterne skudt ca. 15.000 allierede fly ned

Modeller 
 Bf 109 A (Anton) — aflyst.
 Bf 109 B (Bruno) — Brugt af Luftwaffe i den Spanske Borgerkrig.
 Bf 109 C (Cäsar) — Produceret i få eksemplarer
 Bf 109 D (Dora) — 235 stk. ved 2. verdenskrigs begyndelse.
 Bf 109 E (Emil) — Et af de bedste jagerfly i første halvdel af 2. verdenskrig.
 Bf 109 F (Friedrich) — Hybrid mellem Emil og Gustav, mindre produktion.
 Bf 109 G (Gustav) — Allround jagerfly der kunne produceres i større antal, i mange versioner.
 Bf 109 H (Höhenjäger) — Jagerfly til brug i stor højde med stort vingefang. Få eksemplarer.
 Bf 109 K (Kurfürst) — Standardiseret jagerfly fra oktober 1944.
 Bf 109 T (Träger) — Maritim udgave til hangarskibet Graf Zeppelin. Da hangarskibet blev aflyst, blev flyene overført til Luftwaffe i Norge.

 Bf 109 Z (Zwilling) — To Bf 109 F flystel bygget sammen for længere rækkevidde, opgivet.

Brugere 

 tekn.; Teknologioverførsel.

Fodnoter

Kilder 
 Jim Winchester: Fighter: The World's Finest Combat Aircraft – 1914 to the Present Day, 2006, Barnes & Noble Books,

Eksterne henvisninger 

Falcon's Messerschmitt Bf 109 Hangar

Kampfly
Luftwaffe
Fly fra 2. verdenskrig
Militærfly fra Tyskland
1-motors propelfly
Messerschmitt-fly
Eddie

Eddie er en fiktiv karakter i tv-serien The Simpsons. Han er politibetjent og arbejder tæt sammen med Lou og deres chef Clancy Wiggum. 

Hverken Eddie eller Lou har nogen efternavne, de siger i en episode at de ikke har efternavne, ligesom Cher. 

Hans stemme er indtalt af Harry Shearer.

Eksterne henvisninger 

Figurer i The Simpsons
Chariot

Chariot er et album lavet af den amerikanske pop/rock sanger, Gavin DeGraw. Albummet blev første gang udgivet i juli 2003 af J Records. I 2004 blev albummet genudgivet med en bonusdisk med titlen "Chariot-Stripped", som indeholdt live og akustiske versioner af hans numre.

Spor 
"Follow Through" – 3:59 
"Chariot" – 3:59 
"Just Friends" – 3:25 
"(Nice to Meet You) Anyway" – 3:45 
"Chemical Party" – 3:01 
"Belief" – 4:27 
"Crush" – 3:25 
"I Don't Want to Be" – 3:37 
"Meaning" – 3:35 
"More Than Anyone" – 2:57 
"Over-Rated" – 4:11

Debutalbum fra 2003
Debutalbum fra USA
Rockalbum fra USA
Maria Giacobbe

Maria Giacobbe (født 14. august 1928 i Nuoro på Sardinien) er en italiensk-dansk forfatter.

Hun blev i 1958 gift med den ligeledes danske forfatter Uffe Harder og har siden været bosiddende i Danmark.

Maria Giacobbe har skrevet romaner, noveller, digte og essays. De fleste af bøgerne er skrevet på italiensk og efterfølgende oversat til dansk af hendes ægtefælle Uffe Harder eller af sønnerne Thomas og Andreas Harder.

Mange af hendes bøger foregår eller tager udgangspunkt i hendes egne erfaringer fra opvæksten på Sardinien. Bøgerne viser et stort socialt engagement og forståelse for forskellige kulturer. Hun har desuden oversat en række danske digteres værker til italiensk. Hun modtog i 1978 Drachmannlegatet for Stemmer og breve fra den europæiske provins og i 1995 Beatrice Prisen.

Bibliografi 
De vigtigste bøger (på dansk) er følgende:
 Lærerinde på Sardinien, 1961, roman
 Afrejsen, 1965, roman
 Havet, 1967, roman
 Eurydike, 1970, roman
 Dagbog mellem to verdener, 1975, roman
 Stemmer og breve fra den europæiske provins, 1977, digte
 De fire læretider, 1981, digte
 Den blinde fra Smyrna, 1982, noveller
 Den dag vi vågner, 1983, essays
 Kald det så bare kærlighed, 1986, noveller
 Ariadnes døtre, 1987, digte
 Drengene fra sejlbåden, 1989, roman
 Sardinien, 1991, rejsefører
 Øen, 1992, roman
 Masker og nøgne engle, 1994, erindringer
 Rejsebilleder Persien/Iran, 1999, digte
 Eksil og adskillelse, 2001, noveller
 Folk fra Pòju Luàdu'', 2006, roman

Henvisninger

Eksterne henvisninger 
 Maria Giacobbe på Litteratursiden.dk
 Maria Giacobbe på Kvinfo.dk (Dansk Kvindebiografisk Leksikon)
 Maria Giacobbe  på Bibliografi.dk

Romanforfattere fra Danmark
Romanforfattere fra Italien
Novelleforfattere fra Danmark
Novelleforfattere fra Italien
Essayister fra Danmark
Essayister fra Italien
Sardinien
Kunstnere på finansloven
Selvbiografer fra Danmark
Personer i Dansk Kvindebiografisk Leksikon
Personer i Kraks Blå Bog
Dansksprogede forfattere fra Danmark
Hanstholm-reservatet

Lige syd for Hanstholm ligger Hanstholm-reservatet, der er Danmarks største samlede naturfredning på cirka 65 km². Det er et storslået landskab med udstrakte klitheder ud til Vesterhavet med en række forskelligartede småsøer, og i øst og syd Tved Plantage og Vilsbøl Plantage, og søerne Nors Sø og Vandet Sø. Nors Å løber gennem reservatet fra Nors Sø til havet.

I de centrale områder af klithederne og moserne er færdsel forbudt for at beskytte det rige fugleliv.

Området blev udlagt som vildtreservat i 1949, og de første områder fredet i 1972, mens de store søer og plantager kom til i 1977 og 1980. Det blev i 2008 en del af Danmarks første nationalpark, Nationalpark Thy. Det er en del af Natura 2000-område 24: Hanstholm-reservatet, Hanstholm Knuden, Nors Sø og Vandet Sø, og er både habitatområde og fuglebeskyttelsesområde. I den nordligste del af området er 5.040 hektar udpeget til Naturnationalpark Hanstholm; området består af Hanstholm Vildtreservat, Tved og Vilsbøl Klitplantager.

Eksterne kilder og henvisninger 
 Fredede områder i Danmark af Knud Dahl
 Hanstholm Vildtreservat og Tved Klitplantage Naturstyrelsen

Referencer 

Fredede arealer i Danmark
Fuglebeskyttelsesområder i Danmark
EU-habitatområder i Danmark
Thisted Kommunes geografi
Reservatet
Nationalpark Thy
Vildtreservater i Danmark
Grazia Deledda

Grazia Deledda (født 27. september 1871 i Nuoro på Sardinien, død 15. august 1936 i Rom) var en italiensk forfatter. Grazia Deledda fik Nobelprisen i litteratur i 1926.

Det Svenske Akademi gav følgende begrundelse for tildelingen: "For hendes af høj idealitet bårne forfatterskab, som med plastisk anskuelighed har skildret livet på hendes fædres ø og med dybde og varme behandlet alment menneskelige problemer". Hendes forfatterskab foregår således fortrinsvis blandt hyrder og bønder i Barbagias bjerge på Sardinien. 

I Nuoro på Sardinien er huset, hvor Grazia Deledda blev født og boede, til hun flyttede til Rom i 1899, indrettet til museum. I den lille kirke, Chiesetta della Solitudine, i udkanten af byen findes hendes grav.

Følgende bøger af Grazia Deledda er oversat til dansk:
 Efter skilsmisse, 1912, roman
 Ærlige sjæle, 1927, roman
 De levendes Gud, 1928, roman
 Den åbne dør, 1976, noveller, redigeret af Maria Giacobbe

Litteratur 
Natalino Sapegno, Prefazione a Romanzi e novelle, Milano, Mondadori, 1972.
Giulio Angioni, Grazia Deledda, l'antropologia positivistica e la diversità della Sardegna, in Grazia Deledda nella cultura contemporanea, Nuoro, 1992, 299-306; Introduzione, Tradizioni popolari di Nuoro, Bibliotheca sarda, Nuoro, Ilisso, 2010.

Eksterne henvisninger 

Romanforfattere fra Italien
Nobelprismodtagere i litteratur
Sardinien
Nobelprismodtagere fra Italien
Novelleforfattere fra Italien
Kvindelige forfattere i det 20. århundrede
Paul Bettany

Paul Bettany (født 27. maj 1971) er en engelsk skuespiller. Han er mest kendt for sine roller som Geoffrey Chaucer i A Knight's Tale, Charles i A Beautiful Mind, Stephen Maturin i Master and Commander: The Far Side of the World, Peter Colt i Wimbledon og som Silas i Da Vinci Mysteriet. Han ses desuden i rollen Dustfinger i New Lines produktion Inkheart, fra 2008. Og, selvfølgelig, hans rolle som stemmen til J.A.R.V.I.S./Vision i Iron Man 1, 2 og 3, og Avengers, Avengers: Age of Ultron og Avengers: Infinity War, samt i serien WandaVision.

Biografi

Tidlige liv 
Bettany blev født i Shepherd's Bush, London og er søn af Thane Bettany, en dramalærer og skuespiller, og Anne Kettle, en skolesekretær. Han har en storesøster, Sarah, og havde en lillebror, Matthew, der døde efter et fald, da han kun var otte år gammel. Matthews død gjorde familien meget sørgmodige. Hurtigt efter flyttede Bettany hjemmefra og rejste til London for at leve der alene. Han boede i en lille lejlighed og tjente penge på at spille på sin guitar på gaden. Efter to år fandt han et nyt job som hjælper på et plejehjem.

Karriere 
Da Bettany var nitten år, bestemte han sig for at blive skuespiller og begyndte at studere på London Drama Centre i Chalk Farm. Han scenedebuterede i Stephen Daldrys anmelderroste West End genopførelse af An Inspector Calls på Aldwych Theatre, hvor han spillede rollen som Eric Birling. Han optrådte også i Royal Shakespeare Companys sceneopsætning af Richard III, Romeo og Julie, og Julius Caesar (som han fik en Charleson Award-nominering for). Da Bettany var 21 optrådte han i en BBC-produktion af Oliver som Bill Sykes. Har også medvirket i Firewall (2006), sammen med danske Nikolaj Coster-Waldau.

Filmografi

Referencer

Eksterne henvisninger 

 

Skuespillere fra England
Josef Karo

Josef Karo (født 1488, død 24. marts 1575) var sefardisk rabbiner og kabbalist. Begravet i Safed.

Værker 
 Shulchan Arukh, til dags dato den mest grundlæggende og populære kodificering af halakha. Er menigmands Bet Josef. Inddelt i 30 hovedafsnit ud fra den tanke at man læser ét om dagen, hvorved den nås igennem på en måned – 12 gange om året. På grund af forskellighed i traditioner og leveforhold suppleres den af ashkenazim med Mappa, hvilket har gjort at den kan anerkendes i størstedelen af den jødiske verden. Trykt 1565 i Venedig.

 Bet Josef, halakhakodifikation for lærde. Den har Arba Turim som forbillede og er inddelt i de samme fire hovedafdelinger, men er mere omfattende og inddrager Sefer Halachot og Mishne Tora. Når mindst to af kodifikationerne støtter en afgørelse, følges denne, og er de ikke vejledende nok, inddrages andre autoriteter. Selve arbejdet med Bet Josef tog 20 år, kommenteringen (hovedsageligt udarbejdelsen af Shulchan Arukh) 12. Det ashkenaziske supplement til værket er Darchei Moshe.

Referencer 

Rabbinere
Nuragh

Nuragh () er et kegleformet tårn bygget af meget store sten, som danner et kuppelformet rum. Denne form for tårne kendes kun fra Sardinien, hvor der findes ca. 7-8.000 nuragher spredt rundt om på øen – tit på højdedrag, hvor de fleste af dem er enkeltstående, men ses nogle steder som sammenbyggede. Det anslås at de fleste nuragher stammer fra tidsrummet 1900-230 år før vor tidsregning.

I den lille landsby Barumini ses en hel nuragh-landsby, Su Nuraxi di Barumini, der i 1997 blev optaget på UNESCO's liste over verdenskulturarv.

Der hersker en del usikkerhed omkring, hvad disse tårne blev anvendt til. Der formodes, at de både blev anvendt som bolig, helligdom og fæstning.

Eksterne Henvisninger 
 Fotogalleri Nuraghe Su Nuraxi
 Den Store Danske
 The nuragh, a megalithic tower become a symbol of Sardinia

Sardinien
Tårntyper